KLUBI 700
Olivia puhul ei saanud rääkida kuuendast meelest,
sest tal polnud kõiki viitegi meelt.
Ta sündis võimeta tunda lõhna või maitset.
Olivia maadles sellega aastaid, kuniks sai üks päev hetkega terveks.
Esmapilgul võib tunduda,
et Olivia on tavaline teismeline, kes armastab oma koera.
Samas siiski teatud erandiga.
Nimelt ei tundnud ta enamuse oma elust
lõhna ega maitset.
Ma algul isegi ei mõistnud selle tähendust,
sest mu olukord lihtsalt oli selline.
Inimesed ütlesid ikka ühe või teise asja kohta,
kui hästi või halvasti miski lõhnab
ja ma tahtnuks ka teada, mis tunne see on.
Olivial oli ka astma.
Ajal, mil vanemad tegelesid nende sümptomitega,
polnud neil aimugi, et nende tütar ei tunne maitset ega lõhna.
Kuniks ta sai umbes 5-aastaseks.
Küsisime ühe ja teise asja kohta, kas ta tunneb selle lõhna või maiset
ja tal polnud aimugi, millest me räägime.
Sest kui sa ei tunne lõhna, siis sa lihtsalt ei tunne lõhna.
Me ei tajunud ka algul, kui vähe ta maitset tunneb.
Seetõttu ta sõigi ainult makarone juustuga.
Mulle meeldis selle tekstuur.
Tekstuur oli ainus, mille põhjal üldse toitu hindasin.
Nii olingi õnnelik makaronide üle juustuga.
Olles käinud mitme spetsialisti juures,
avastati, et Olivia haistmisnärv pole ühenduses tema ajuga
ja arstidel polnud ka mingit võimalust seda parandada.
Samas olid pere palved suunatud mujale.
Mõistes, et ta ei taju lõhna ega maitset,
ei palvetanud ma siiski tervenemist selle olukorra üle.
Palusin tervenemist astmast, uskudes, et Jumal suudab seda.
Olin näinud imet enda elus ja uskusin, et Ta tervendab ka Olivia.
Seda seetõttu, et 2004. aastal oli Ellie ise oli tervenenud
tohututest migreeni valudest.
Seda läbi tunnetusesõna, mis tuli esile Klubi 700 saates.
Jumal tervendab selle peavalu just praegu
ja see lahkub teist just praegu Jeesuse nimel
ega tule enam kunagi tagasi.
Olivia teadis sellest
ja see pani teda veelgi enam uskuma, et ka tema võib terveks saada.
Nooremana vaatasin seda saatelõiku, mis mu emast tehti
ja see oli ühtaegu huvitav kui hämmastav,
et Jumal teeb midagi sellist.
Kuigi astma ja haistmisnärvi teema
ei lasknud Olivial teatud spordialadega tegeleda,
ei takistanud need tal olemast erakordne.
Olivia on kasutanud neid olukordi selleks,
et litsuda ikka edasi ja teha muid asju.
Eriti on selleks kirjutamine.
Jumal on andnud talle selles vallas tõelise anni.
Usun, et seetõttu,
et olin väga kaastundlik teiste inimeste hädade suhtes.
Nii panin kõik need tunded oma kirjutistesse
ja mulle väga meeldis see.
Aastad läksid ja üha enam makarone juustuga sai söödud,
kuniks 2017. aastal - päev peale tänupüha,
vaatasid Will ja Ellie "Klubi 700".
Nõnda nagu nad seda sageli ikka tegid.
Tegu oli tänupühal eetris olnud saatega,
mille olin salvestanud.
Vaatasime seda hiljem järgi ja kuulsime Terryt ütlemas:
"Kellegi haistmisnärv on saanud terveks."
Ma isegi ei mõista seda, aga kellelgi on haistmisnärvi kahjustus
Sa ei tunne lõhna ega korralikult ka toidu maitset,
aga Jumal taastab selle rõõmu sulle, mistõttu võta see vastu Jeesuse nimel!
Mõtlesin: "Armas aeg! Hämmastav!"
Kutsusin Olivia korraks me tuppa
ja näitasin talle seda klippi.
Vaatasime seda uuesti ja ta ütles: "Mhm!" ja kõndis minema.
Ta ei öelnud midagi ja mitte midagi ei toimunud.
Mõtlesin lahkudes:
"Aga kui see ongi mulle ja mitte kellelegi teisele?"
Mu koer oli seal samas
ja mulle meenus ema kurtmine koera "haisemise" pärast.
Nuusutasin teda ja tundsin, et ta tõepoolest haiseb.
Ja siis mulle jõudis kohale: "Ma tunnen lõhna!"
Tänu äsja leitud meeltele
hakkas Olivia avastama lõhna- ja maitse imelisi külgi.
Nuusutasin igasugu asju ja sõin eelmise päeva toidujääke.
Avastasin, et eile söödud toit oli täna täiega nauditav.
Olime täiega elevil! See oli enam kui rõõmustav lugu.
Jumal tuletas mulle meelde,
kui tänulikud peame olema iga vastuse saabudes.
Jumal nägi meid ja ka me olukorda,
mille osas me ei osanud tervenemisele mõeldagi.
Kuid Tema tervendas ikkagi.
Peale seda tuli peagi välja ka uus ravim,
mis ravis edukalt Olivia eritüüpi astmat.
Olivia esindab tänuliku ja rõõmsa südamega kedagi,
kes on tõesti näinud ja maitsnud, et Jumal on hea.
Ta kindlustunne kasvas peale tervenemist.
Kindlustunne Jumalas ja selles, mida Jumal ta heaks tegi,
aga kindlustunne jagada ka oma sõpradega neist asjust.
Selline isiklik kogemus tugevdas veelgi mu usku selles osas,
mida tean Jeesuse tervendamiste kohta.
Seda, et Ta tõesti tervendab ja võib tervendada, keda iganes.
Ta võib tervendada, keda iganes - sh ka sind.
Mõelda vaid, et Olivia nägi seda saatelõiku,
mõeldes: "Kui tore, et Jumal teeb midagi sellist kellegi heaks."
Kuid Jumal tahab teha seda ka sinu heaks.
Siin veel üks tunnistus Mary poolt, kes elab Lewisvilles, Texases.
Ta kannatas aasta otsa jalavigastuse tõttu,
kuniks vaatas kord "Klubi 700" ja kuulis Terryt palvetamas:
"Kellelgi on jalgades neuropaatia
ja sa tunned kui pidevat nõeltega torkimist.
Ole terve Jeesuse nimel just praegu!"
Mary lasi oma usu käiku ja sai täiesti terveks.
Tammyl Ohiost oli põlvekedraga probleeme.
Ta kuulis, kuidas Pat palvetas põlveprobleemide eest,
kuid ei tundnud peale seda palvet mingit muutust.
Samas, kui ühes teises saates tuli teine tunnetusesõna,
Tammy uskus (taaskord!) ja sai terveks.
Ta arst kinnitas, et põlvekeder on kenasti paigas
ja ta ei vaja enam operatsiooni.
Arst oli hämmingus.
Head vaatajad,
mul on aukartus Jumala, meie Looja ja Tema väe ees.
Kui mina ja Terry oleme siin saates, siis Jumal kõnetab meid,
andes meile tunnetusesõnu, mis on üks Püha Vaimu ilminguid
ja Jumala vägi puudutab me saate vaatajad üle maailma.
Palvetame te eest kohe praegu,
teades, et Jumal ei tee vahet inimeste vahel.
Seetõttu, kus iganes ka olete, sirutuge välja selle ühispalve ajal.
Me usume, et Jumal puudutab teid
ja palume, et Jumal teeks ühe ime te elus.
Isa, me tuleme koos Terryga palves Su ette.
Aitäh Sulle, Issand!
Kellelgi Markil on rasvmaks, mis ei toimi nii nagu peaks.
Nii on teil rasvmaksa tõttu ka palju tervisehädasid.
Jumal tervendab ja puhastab te maksa
ja te saate täiesti terveks Jeesuse nimel.
Kellelgi on verega mingi probleem.
Ma isegi ei tea, kuidas seda nimetada,
aga te veres on kui mingi haigus, mis põhjustab te ihus teisi hädasid.
Jumal tervendab teid just praegu.
Kõik, mis pole varasemalt allunud ravile ja ravimitele,
saab Jumala poolt täiesti terveks tehtud.
Keegi mees, Earny, te kõrvus on kui mingi helin või kumin.
Pange oma käsi selle kõrva peale.
Jeesus, puuduta teda!
Te saate täienisti terveks!
Kellelgi on kõhuga probleeme, mis on seotud toidu seedimisega.
Osadel on tekkinud ka maohaavandid.
Paljud kõhuprobleemid, mis saavad just praegu tervendatud.
Tõstke oma käed Jumala poole ja võtke see usus vastu,
sest see sünnib Jeesuse nimel.
Ühel naisel, eeldavasti Agathe nimi, on suur varvas kuidagi paigast ära.
Ma isegi ei tea, mis see täpselt on, aga puudutage oma varvast
ja ma kuulutan Jeesuse nimel selle täielikku paika loksumist
ja kõigi kannatuste kadumist.
Isa, me vaatajate seas on olnud hirmu.
Hirmu ka koroona viiruse ees.
On neid, kes on ise kannatanud või kaotanud oma lähedasi.
Neid, kes on kaotanud raha.
Nad kõik hüüavad Su poole,
mistõttu Issand, kuule oma rahva appihüüdu.
Vasta neile, kui nad hüüavad Su poole.
Jeesuse nimel, tee imesid!
Aitäh Sulle, Issand!
Aamen ja aamen.
Oleks tore kuulda teist ja ka te palvevastustest,
mistõttu andke meile endast teada.
Kui vajate eespalvet, helistage TV7'sse 44 22 227
ja me palume hea meelega te eest, jagades nii te rõõme kui muresid.
Pat puudutab peagi teile olulisi teemasid.
Paul küsib: "Milliste märkide kaudu teada,
mis on Jumala plaan ja mis on Tema tahe?"
Küsimused-vastused peagi tulekul, nii et jääge meiega.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
RÕÕM - PÜÜA SEE KINNI!
Olete saatnud meile mitmeid küsimusi,
millele Pat nüüd ausad vastused annab.
Frances: "Mulle meeldivad "Klubi 700" saated.
Kas te võiks palun Piibli prohveteeringute põhjal öelda,
mis toimub tänases maailmas?"
Kui mul oleks selleks 24 h, saaksin sellega paremini hakkama.
Selleks on teatud kindlad märgid
ja Paulus ütles, et need asjad ei tule meile üllatusena,
vaid need on kui sünnitusvalud, mille eest pole pääsu.
Taanieli raamatus räägitakse viletsuseajast,
mistõttu meid ootab ees kannatuste aeg.
Ma ei tea, kuidas või millal see saab olema,
aga Jeesus rääkis maavärinatest erinevates paikades,
näljahädast, katkudest, sõdadest ja kuuldustest sõja kohta.
Ta ütles ka:
"Seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele, ja siis tuleb lõpp."
Usun, et oleme väga lähedal selle täitumisele.
Jeesus ütles ka, et Jeruusalemm saab allutama paganad oma jalge alla
ja seegi on täitunud.
Jeruusalemm on olnud babüloonlaste, roomlaste ja paljude teiste võimude all
kuniks iisraellased said siiski mingil ajal kontrolli Jeruusalemma üle.
Nii et kõik Piibli ettekuulutused on täitunud üks teise järel.
Kas paljud asjad sünnivad homme, järgmisel aastal või 5 aasta pärast -
keegi ei tea
ja kui keegi väidab, et teab, pole see kooskõlas Piibliga.
Mina ei tea ja isegi Jeesus ütles, et Tema ei tea seda päeva.
Isegi inglid ei tea,
mis on Isa plaanides seoses Jeesuse naasemisega.
Kuid üks on kindel - see aeg jõuab üha lähemale.
Paul: "Milliste märkide põhjal teada, mis on Jumala plaan või Tema tahe?"
Piibel ütleb Heebrealastele 5:14:
"Kelle meeled on kogemuste varal harjunud eristama head ja kurja."
Teadmaks, mis on Jumala tahe,
pole muud varianti, kui elada pidevalt Tema ligiolus
ja panna tähele erinevaid asju, mida Ta teile ütleb.
Panna tähele,
kas te seesmised mõtted on kooskõlas Piibliga.
Jumal ei lähe kunagi oma kirjapandud Sõna vastu.
Küll aga juhib Ta meid alati.
On lausa hämmastav,
et kui avate oma südame Pühale Vaimule,
siis Ta ka kõnetab teid.
Ühtlasi ütles Jeesus ise,
et Ta saadab meile abimehe, kes juhib meid kõige tõe sisse.
Püha Vaim teeb seda.
Peate vaid olema avatud Tema juhtimisele.
Ühtlasi on elus ka nii saatana häält kui te omaenda tahtmiste häält.
Üks mees ütles kord:
"Mul pole enam oma tahet - ainuüksi Jumala oma."
Ta pani oma tahte maha, olles valmis täitma Jumala tahet.
Peate olema täiesti avatud täitma Jumala tahet.
Jerry: "Kas on olemas veel mõnda täitumata prohveteeringut
seoses kõigega, mis praegu maailmas toimub
ja kuidas see sobitub Ilmutuse raamatuga?"
Mainisin hetk tagasi mitmeid asju, mis on juba täitunud.
Kas on veel midagi?
Käisin mõni kuu tagasi Piibli muuseumis.
Sain teada, et Piibli tõlkijate grupp tuli kokku
ja teatas, et vähemalt mingi osa Piiblist
on 2036. aastaks igas keeles tõlgitud.
Oleme sellele väga lähedal.
Evangeelium levib CBN'i kaudu üle kogu maailma
ja ka muudel viisidel üle kogu maailma.
See on minu meelest väga suur märk,
nii et aeg hakkab jõudma.
Michele: "Kas Jumal kurvastab kõige maailmas toimuva pärast?"
- Muidugi kurvastab.
Kui mõelda Jossif Stalini peale,
siis ta põhjustas 20-30 miljoni inimese näljahäda.
Mao Zedong tegi sama, toetades Kambodža genotsiidi.
Rääkides I ja II Maailmasõjast...
II Maailmasõjas hukkus vähemalt 50 miljonit inimest.
Holokaustis 6 miljonit juuti.
Muidugi Jumal kurvastab selle kõige üle,
kuid see on see, mida patt teeb.
Mitte Jumal ei põhjusta seda, vaid patt.
Inimestele on, kahjuks, antud vaba tahe
ja kui see tahe annab järgi isekusele, ahnusele ja saatanale,
saadavad nad korda kohutavaid asju.
Sest meil on võime olla kui inglid ja meile on antud teatud vägi.
Kui see aga saab suunatud Jumala vastu,
siis see saadab korda kohutavaid asju.
Nii on tänapäeval pomme,
mis võivad hävitada kogu tsivilisatsiooni.
Oleme leiutanud need nutikusega, mille Jumal on andnud.
Kas see kõik kurvastab Jumalat?
Ta pole sellest küll üllatunud, sest Ta teab kõike algusest lõpuni,
aga see kohe kindlasti kurvastab Teda.
Britt: "Üks levinud õpetus õpetab,
et peame sisenema taevasesse kohtusaali
ja esitama saatana suhtes lähenemiskeelu.
Saan Matteuse 16 ja 18 ptk. põhjal aru,
et Jumalariigi võtmed peituvad
maa peal kinni seotavas ja lahti lastavas.
Pean ma siis tõesti minema veel taevasesse kohtusaali,
et takistada midagi?"
Piibel ei räägi midagi taevasest kohtusaalist.
See on kellegi enda õpetus, mida Piiblist ei leia.
Sellega on nii, et rabid lõid teatud reeglid,
öeldes, et tuleb paastuda ja maksta kümnist sellest ja tollest.
See oli kindlate reeglite kehtestamine ehk nö kinni sidumine.
Jeesus ütles oma jüngritele, et Ta annab meile Kuningriigi võtmed
ja nad saavad ise oma kogudustes otsustada,
milliseid reegleid nende inimesed peaksid järgima
ja milliseid mitte (mis oli kui lahti laskmine).
See on see, mida kinni sidumine ja lahti laskmine tähendavad.
"Ma annan teile võtme ja ise vaatate, mida sellega teete."
Jeesus andis selle valiku ristikogudusele tervikuna.
Nii on ka erinevad nõukogud ja juhatused,
kes otsustavad, mida järgida Piibli õpetuses jne.
Paulus rääkis paganatega, mispeale üks nõukogu tuli kokku,
mis käskis inimestel hoiduda ebamoraalsusest
ja toidust, milles on veri sees.
See oli see, mida nad pidid tegema.
Kuid Jumal on andnud oma kogudusele väe
siduda kinni ja päästa valla
ja see, mida me maa peal teeme, saab talletatud ka taevas.
Nii et meil kristlastena on oma vastutus.
Suur tänu
ja suur tänu kõigile teile küsimuste eest!
Järgmisena:
Kas Jumal võib kõnetada sind, aga sa lihtsalt ei pane tähele?
Kuidas teada, mida Ta ütleb?
Saame peagi teada.
Hei kõik "Superraamatu" fännid!
Siin on veel midagi, mis teile meeldib.
Uus "Superraamatu" piibliäpp,
mis on täis mänge, tegevusi ja "Superraamatu" episoode,
mis kõik on tasuta.
Viktoriin, päevasõna ja vastused te Piibli küsimustele.
Lisaks kogu perele meeldiv lihtsasti mõistetav Piibel.
Võite lausa luua oma "Superraamatu" tegelaskuju.
Vabandust! Andke andeks!
Nalja teete või?
Teenige ka superpunkte ja võitke auhindu!
Lisaks palju enamatki veel.
Aeg naaseda oma seikluste juurde. Näeme peagi!
Tasuta "Superraamatu" piibliäpp.
Oleme kuulnud, et Jumal tegutseb kummalistel viisidel.
Perry Hohman teab, et nii on.
Olgu selleks siis üllatav telefonikõne või langenud puu.
Perry ütleb, et peame igal hetkel usaldama Jumalat.
Autor ja ärimees Perry Hohman usub, et Jumal suhtleb meiega eriviisidel.
Nii tahab ta aidata teil tabada, mida Jumal teile ütleb.
Me tagaaias oli hiiglaslik puu, mis kukkus korraga ümber.
Ei mingit loogilist põhjust selleks.
See puu oli otse me naabermaja kõrval,
mistõttu me garaaž ei paistnud naabriteni.
Peale selle puu langemist tekkis me kodus tulekahju,
mida naaber poleks eales näinud, aga siis nägi, tulles meid äratama.
Oma raamatus "Usalda Jumalat"
jagab Perry isiklikke lugusid ja praktilisi nõuandeid,
et aidata me usaldusel Jumala vastu kasvada
ja me suhtel Jumalaga muutuda veelgi tugevamaks.
On hea meel tervitada Perryt me tänases saates.
Suur tänu!
See langenud puu ja majapõlengu lugu
Nii tüüpiline elus, kas pole?
Midagi juhtub
ja siis me sageli nuriseme ning vingume selle üle,
samas kui Jumal kavatseb pöörata selle meie kasuks.
Te elus on olnud teisigi selliseid juhtumeid.
Jagage palun mõnda neist. - Muidugi.
Kui vaid vaataksime ringi, siis Jumal kõneleb meiega pidevalt.
Me lihtsalt peame hoidma oma silmad-kõrvad valla,
et näha, kuidas Jumal meiega suhtleb.
See ongi see, millest mu raamat räägib.
Sellest, kuidas õppida mõistma Jumala kõneviisi.
Ta teeb seda läbi inspiratsiooni, teiste inimeste ja sündmuste.
Mul on olnud mitmeid juhuseid, kus ma ei oska seletada juhtunut.
Vahel ka millegi negatiivse puhul.
Olin kord töökohta kaotamas,
omades samal ajal suur peret, sest meil on viis last.
Nii lihtsalt peatusin ja palvetasin, ärgates selleks hommikul vara.
Seejärel aga helistas mulle üks vana tuttav,
rääkides ühest tööpakkumisest.
Kandideerisin ja saingi sinna tööle,
olles töötanud seal viimased 25 aastat.
Te raamat on täis tohutut tarkust.
On see alati nii olnud?
Sest kui me elus midagi juhtub,
siis oma inimlikkuses reageerime sellele koheselt.
Tundub aga, et te olete õppinud peatuma hetkeks
ja kaasama Jumala sellesse hetke.
Ja see muudab kõike, kas pole? - Muudab tõesti.
Usun, et see on ka julgustuseks teistele -
peatuda ja võtta hetk vaikset aega.
Lihtsalt palvetada ja lasta Jumalal rääkida endaga eriviisidel.
Seda tehes saate osa ka Tema juhistest.
Tasub lihtsalt olla avatud meelega,
sest Jumal on oma vastustes väga loov.
Kuidas õppisite seda oma tavaolukordades tegema?
Ütlesite, et teil on viis last, sisutihe töö, abikaasa jne.
Te elu on tihe nagu kõigil teistelgi.
Kust te leiate veel selle vaikse aja Jumala jaoks,
mis muudab samas kõike. - Muudab tõesti.
Mulle meeldib ärgata hommikul vara, veetes selle vaikse aja siis.
Vahel vaid 5 minutit enne toimetama asumist.
Loen erinevaid vaimulikke mõtteid, mis annavad mulle mõtteainet.
Või hommikul oma särki triikides ma kuulan mõnda videot. - Väga tubli!
Kuid ma naudin seda,
sest see annab mulle vaikuses mõtteainet.
Mõtisklen ka aknast välja vaadates või autos vaikselt sõites.
Üks asi, mida inimesed kindlasti küsiks, on,
kuidas teada, et see on just Jumal, kes meiega räägib?
Sest me räägime ju ka endamisi
ja me mõtteisse sõidab vahel sisse ka mitte kõige paremaid asju.
Just, palju on ka negatiivseid hääli. - Nii on.
Kuidas siis teada, et just Jumal ütleb:
"Perry, see on see, mida tahan sulle öelda."
Ega vahel ei teagi.
Kuid kuuldu üle tasub mõelda ja palvetada.
Ühtlasi kujutan ka vahel ette,
et vestlen Jumalaga nii nagu hetkel siin teiega,
küsides, kuidas peaksin mõne teemaga tegelema.
Olgu see siis seotud mu töö-, suhtlemiste- või lastega.
Peatun, mõtlen ja küsin: "Mida Sa tahad, et ma teeks siin?"
Ja siis ma ootan mõnd tarkusetera.
Vahel võib mõni sõber või ka tundmatu öelda midagi sellist,
mis paneb sind peatuma, mõtlema ja uuesti mõtlema.
Kui mu lapsed olid väiksemad,
siis nad ütlesid vahel asju, mille osas tundsin:
"Nad poleks seda mingi valemiga iseeneses teadnud."
Nii et see paneb asjade üle mõtlema.
Jumal palub meil vahel teha asju,
mille osas tunneme, et me pole selleks piisavalt varustatud
või me pole selle peale tulnudki.
Raamatu kirjutamine oli selline teema teie jaoks.
Rääkige sellest unenäost, mis selle kõik käivitas.
Töötasin tol ajal ühes suures kinnisvaraettevõttes,
kus oli palju tööd ja palju toimumas, sest kinnisvaraturg oli tipus.
Samas oli meil viis väikest last,
kes tegelesid aktiivselt erinevate spordialadega.
Nii et mu elu oli kõigest täis pakitud.
Siis aga nägin unenäo raamatu kirjutamisest.
Mõtlesin, et mu elus toimub juba niigi liiga palju
ja ma pole ei kirjanik ega teoloog.
Nii küsisin ikka üle, kas Jumal tõesti tahab seda?
Mõtlesin sellele ja palvetasin selle pärast,
öeldes: "Kui see on tõesti midagi, mida tahad, et teeksin,
siis vajan selleks tugevamat kinnitust."
2 päeva hiljem sain unenäos raamatu pealkirja
ja ma mõistsin, et see asi tuleb ära teha.
Kuid samas võttis selle täitumine aega,
mida inimestel on ka oluline mõista,
et kui Jumal ongi andnud teile midagi teha,
siis see ei sünni alati koheselt.
Teil kulus selleks 10 aastat. - Just.
Mul polnud palju aega, aga ma ärkasin hommikuti varem
ja võtsin kirjutamiseks siit või sealt tunni,
mis oli alati võrratu aeg.
Küsisin Jumalalt igal hommikul:
"Millest Sa tahad, et ma täna kirjutaksin?"
Ootasin vaikselt, saades seejärel inspiratsiooni.
See on alati nii rahuldustpakkuv näha, kuidas Jumal meiega suhtleb.
Ja siis ma lihtsalt kirjutasin.
Sain läbi erinevate elusündmuste ja kogemuste
tuua raamatus esile erinevaid punkte.
Piiblis on öeldud,
et me leiame Jumala, kui otsime Teda kogu südamest.
See võrratu raamat "Usalda Jumalat" aitab meil seda teha
ja on tellitav internetist.
Aitäh, et olite meiega! Imeline sõnum.
Tänan! Loodan, et vaatajad võtavad pisut vaikset aega,
et küsida Jumalalt, kuidas nad saaks muuta
end ümbritsevate inimeste elu paremaks.
Võrratu nõuanne.
Lõpetuseks aga Jesaja 30:21:
"Ja su kõrvad kuulevad sõna: See on tee, käige seda!”"
Iga lapse sees
on kangelane,
juht,
sõber,
keegi, kes aitab,
keegi, kes teeb, mis on õige,
kes unistab kellekski saamisest.
Kuid nad vajavad meie abi selles.
Mida küll teha?
Mida küll öelda?
Kuidas küll end tunda?
Siin tulebki "Superraamat" mängu,
jagades moraalseid ja vaimseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liituge "Superraamatu" DVD-klubiga,
saades osa selle uusimatest osadest, kui need ilmuvad.
Lisaks kaks koopiat ka teistega jagamiseks.
Tellige "Superraamat" juba täna ja nähke imesid sündimas!
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas